สอบถามหน่อยครับคือผมมีอาการร้อนๆในคอครับและก็มีอาการเพลียแต่ไม่ได้มีอาการปวดหัวนะครับเลยไม่แน่ใจว่าเป็นอะไร
สวัสดีค่ะ อาการร้อนๆ ในคอ และมีอาการเพลีย อาจเกิดจาก- ไข้หวัด แต่น่าจะมีอาการอื่นๆ ร่วมด้วย เช่น มีน้ำมูก ไอ ปวดศีรษะ ปวดเมื่อยตามตัว มีไข้ เป็นต้น- ภูมิแพ้ แต่มักมีน้ำมูก คัดจมูก จาม ร่วมด้วย- อากาศแห้ง หรือมีการหายใจทางปาก หรือดื่มน้ำน้อย ก็อาจทำให้คอแห้ง รู้สึกไม่สบายในลำคอได้- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ- การดื่มแอลกอฮอล์ การกินอาหารเผ็ด หรือรสจัดไป- การใช้เสียงมากเกินไป การตะโกนหรือพูดคุยติดต่อเป็นเวลานาน- โรคกรดไหลย้อน เมื่อกรดจากกระเพาะไหลย้อนขึ้นมาถึงลำคอทำให้รู้สึกระคายในคอ ขมคอ ร้อนในคอได้ แต่ก็มักมีอาการอื่นๆ ร่วม เช่น แสบร้อนกลางอก คลื่นไส้ เรอบ่อย เป็นต้นในเบื้องต้น ควรดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดสูบบุหรี่และดื่มแอลกอฮอล์ รวมถึงควรงดชา แฟ น้ำอัดลม บ้วนปากล้างลำคอด้วยน้ำเกลือ งดการใช้เสียงดัง หรือพูดมากไป หากอาการไม่ดีขึ้น จากอาการร้อนๆ ในคอกลายเป็นเจ็บคอ หรือมีไข้ขึ้น แนะนำให้ไปพบแพทย์เพื่อตรวจหาสาเหตุและรักษาค่ะ